CELEX: 32009R0902
Language: lt
Date: 2009-09-28 00:00:00
Title: 2009 m. rugsėjo 28 d. Komisijos reglamentas (EB) Nr. 902/2009 dėl leidimo endo-1,4-beta-ksilanazės fermentinį preparatą, gautą iš Trichoderma reesei (CBS 114044), naudoti kaip nujunkytų paršelių, mėsinių viščiukų, pakaitinių vištaičių, mėsinių kalakutų ir veislinių kalakutų pašarų priedą (leidimo turėtojas – Roal Oy ) (Tekstas svarbus EEE)

29.9.2009   
            
            
               LT
            
            
               Europos Sąjungos oficialusis leidinys
            
            
               L 256/23
            
         
      KOMISIJOS REGLAMENTAS (EB) Nr. 902/2009
   2009 m. rugsėjo 28 d.
   dėl leidimo endo-1,4-beta-ksilanazės fermentinį preparatą, gautą iš Trichoderma reesei (CBS 114044), naudoti kaip nujunkytų paršelių, mėsinių viščiukų, pakaitinių vištaičių, mėsinių kalakutų ir veislinių kalakutų pašarų priedą (leidimo turėtojas – Roal Oy)
   (Tekstas svarbus EEE)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
   kadangi:
   
               (1)
            
            
               Reglamente (EB) Nr. 1831/2003 nustatyta, kad priedams gyvūnų mityboje naudoti reikia leidimo, ir nustatytas tokio leidimo suteikimo pagrindas bei tvarka.
            
         
               (2)
            
            
               Šiuo reglamentu suteikiamas leidimas endo-1,4-beta-ksilanazės fermentinį preparatą naudoti kaip nujunkytų paršelių, mėsinių viščiukų, pakaitinių vištaičių, mėsinių kalakutų ir veislinių kalakutų pašarų priedą.
            
         
               (3)
            
            
               Pagal Reglamento (EB) Nr. 1831/2003 7 straipsnį buvo pateiktas prašymas suteikti leidimą naudoti šio reglamento priede nurodytą preparatą. Kartu su prašymu buvo pateikti duomenys ir dokumentai, kurių reikalaujama pagal Reglamento (EB) Nr. 1831/2003 7 straipsnio 3 dalį.
            
         
               (4)
            
            
               Europos maisto saugos tarnyba (toliau – Tarnyba) atliko rizikos vertinimą pagal Reglamento (EB) Nr. 1831/2003 8 straipsnio 3 dalį.
            
         
               (5)
            
            
               Prašymas pateiktas dėl leidimo endo-1,4-beta-ksilanazės fermentinį preparatą, gautą iš Trichoderma reesei (CBS 114044), naudoti kaip nujunkytų paršelių, mėsinių viščiukų, pakaitinių vištaičių, mėsinių kalakutų ir veislinių kalakutų pašarų priedą, priskirtiną priedų kategorijai „zootechniniai priedai“.
            
         
               (6)
            
            
               Tarnyba 2008 m. gegužės 21 d. (2) ir 2009 m. balandžio 21 d. (3) pateiktose nuomonėse padarė išvadą, kad endo-1,4-beta-ksilanazės fermentinis preparatas, gautas iš Trichoderma reesei (CBS 114044), nedaro nepageidaujamo poveikio gyvūnų sveikatai, žmonių sveikatai ar aplinkai ir kad naudojant šį preparatą gali labai padidėti kūno masė ir pagerėti pašarų konversija. Tarnyba nemanė, kad reikia nustatyti specialius stebėsenos po pateikimo rinkai reikalavimus. Be to, ji patikrino pašarų priedo kiekio pašaruose analizės metodo ataskaitą, kurią pateikė Reglamentu (EB) Nr. 1831/2003 įsteigta Bendrijos etaloninė laboratorija.
            
         
               (7)
            
            
               Atlikus preparato vertinimą nustatyta, kad Reglamento (EB) Nr. 1831/2003 5 straipsnyje nustatytos leidimo suteikimo sąlygos įvykdytos. Todėl reikėtų leisti naudoti šį preparatą, kaip nurodyta šio reglamento priede.
            
         
               (8)
            
            
               Šiame reglamente numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Priede nurodytą preparatą, priklausantį kategorijai „zootechniniai priedai“ ir funkcinei grupei „virškinimo stimuliatoriai“, leidžiama naudoti kaip gyvūnų mitybos priedą minėtame priede nustatytomis sąlygomis.
   2 straipsnis
   Šis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2009 m. rugsėjo 28 d.
      
         
            Komisijos vardu
         
         Androulla VASSILIOU
         
         
            Komisijos narė
         
      
   
   
      (1)  OL L 268, 2003 10 18, p. 29.
   
      (2)  EMST leidinys (2008 m.) 712, p. 1–20.
   
      (3)  EMST leidinys (2009 m.) 1058, p. 1–6.
   
      PRIEDAS
      
                  Priedo identifikavimo numeris
               
               
                  Leidimo turėtojo pavadinimas
               
               
                  Priedas
               
               
                  Sudėtis, cheminė formulė, aprašymas, analizės metodas
               
               
                  Gyvūno rūšis arba kategorija
               
               
                  Didžiausias amžius
               
               
                  Mažiausias kiekis
               
               
                  Didžiausias kiekis
               
               
                  Kitos nuostatos
               
               
                  Leidimo galiojimo terminas
               
            
                  Aktyvumo vienetai kilograme visaverčio 12 % drėgnio pašaro
               
            
                  
                     Zootechninių priedų kategorija. Funkcinė grupė: virškinimo stimuliatoriai.
                  
               
            
                  4a8
               
               
                  
                     Roal Oy
                  
               
               
                  Endo-1,4-beta-ksilanazė
                  EC 3.2.1.8
               
               
                  
                               
                           
                           
                              Priedo sudėtis
                              endo-1,4-beta-ksilanazės preparatas, gautas iš Trichoderma reesei (CBS 114044), kurio mažiausias aktyvumas:
                              
                                           
                                       
                                       
                                          kieto pavidalo – 4 × 106 BXU (1)/g
                                       
                                    
                                           
                                       
                                       
                                          skysto pavidalo – 4 × 105 BXU/g
                                       
                                    
                        
                               
                           
                           
                              Veikliosios medžiagos apibūdinimas
                              endo-1,4-beta-ksilanazė, gaunama iš Trichoderma reesei (CBS 114044)
                           
                        
                               
                           
                           
                              Analizės metodas (2)
                              
                              Priede ir premikse: redukuojančių cukrų bandymas, siekiant nustatyti endo-1,4-beta-ksilanazę, taikant kolorimetrinę reakciją su dinitrosalicilo rūgšties reagentu redukuojančių cukrų išeigai, esant 5,3 pH ir 50 °C temperatūrai, nustatyti.
                              Pašaruose: kolorimetrinis metodas matuojant vandenyje tirpius dažus, fermento atpalaiduotus iš azurinu sujungto kviečių arabinoksilano substrato.
                           
                        
               
                  Atjunkyti
                  paršeliai
               
               
                  —
               
               
                  24 000 BXU
               
               
                  —
               
               
                  
                              1.
                           
                           
                              Priedo ir premikso naudojimo taisyklėse nurodyti laikymo temperatūrą, laikymo laiką ir stabilumą granuliuojant.
                           
                        
                              2.
                           
                           
                              Atjunkytiems iki 35 kg kūno svorio paršeliams.
                           
                        
                              3.
                           
                           
                              Naudoti kombinuotuosiuose pašaruose, turinčiuose daug nekrakmolingų polisacharidų (ypač arabinoksilanų), pvz., kurių sudėtyje yra daugiau kaip 20 % kviečių.
                           
                        
                              4.
                           
                           
                              Sauga: tvarkant produktą reikia dėvėti kvėpavimo takų apsaugos priemones, saugos akinius ir pirštines.
                           
                        
               
                  2019 m. spalio 19 d.
               
            
                  Mėsiniai viščiukai
               
               
                  8 000 BXU
               
            
                  Pakaitinės vištaitės
               
               
                  8 000 BXU
               
            
                  Mėsiniai kalakutai
               
               
                  16 000 BXU
               
            
                  Veisliniai kalakutai
               
               
                  16 000 BXU
               
            
         (1)  1 BXU yra fermento kiekis, per sekundę esant 5,3 pH ir 50 °C temperatūrai iš beržų ksilano atpalaiduojantis 1 mikromolį redukuojančių cukrų (ksilozės).
      
         (2)  Išsamus analizės metodų aprašymas pateikiamas Bendrijos etaloninės laboratorijos svetainėje www.irmm.jrc.be/crl-feed-additives